A Bizottság 1837/2001/EK rendelete
(2001. szeptember 10.)
a mezőgazdasági adatszolgáltatási űrlap formájáról szóló 2237/77/EGK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1256/97/EK rendelettel [1] módosított, az Európai Gazdasági Közösségben működő mezőgazdasági üzemek jövedelmére és üzleti tevékenységére vonatkozó számviteli adatok gyűjtését szolgáló hálózat létrehozásáról szóló, 1965. június 15-i 79/65/EGK tanácsi rendeletre [2] és különösen annak 7. cikke (3) bekezdésére,
mivel:
(1) A legutóbb az 1122/2000/EK rendelettel [3] módosított, a mezőgazdasági üzemek jövedelmének meghatározására szolgáló mezőgazdasági adatszolgáltatási űrlap formájáról szóló, 1977. szeptember 23-i 2237/77/EGK bizottsági rendelet [4] megállapítja a mezőgazdasági adatszolgáltatási űrlapon megadandó számviteli adatok típusait.
(2) Indokolt a számviteli adatokra vonatkozó előírások oly módon történő felülvizsgálata és megerősítése, hogy az adatok összehasonlíthatóbbakká váljanak, és igazodjanak a közös agrárpolitika növekvő igényeihez.
(3) Az ebben a rendeletben megállapított intézkedések összhangban vannak a mezőgazdasági számviteli információs hálózat közösségi bizottságának véleményével,
ELFOGADTA EZT A RENDELETET:
1. cikk
A 2237/77/EGK rendelet I., II. és III. mellékletének a helyébe e rendelet I., II. és III. melléklete lép.
2. cikk
Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.
E rendeletet a 2002. január 1-je és július 1-je közötti időszakban kezdődő, 2002. évi gazdasági évtől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2001. szeptember 10-én.